Baselgia evangelica refurmada da la Svizra

La Baselgia evangelica refurmada da la SvizraPagina-web da la Baselgia evangelica refurmada da la Svizratudestg: Evangelisch-reformierte Kirche Schweiz (EKS), franzos: Église évangélique réformée de Suisse (EERS), talian: Chiesa evangelica riformata in Svizzera (CERiS) (BERS) è dapi il 1. da schaner 2020 l'organisaziun-successura da la Federaziun da las baselgias evangelicas da la Svizra,tudestg: Schweizerischer Evangelischer Kirchenbund (SEK), franzos: Fédération des Églises protestantes de Suisse (FEPS) che n'è betg mo pli ina federaziun tranter las baselgias chantunalas ma ch'enclegia er sasez sco baselgia. Quai vegn accentuà tras il fatg ch'il parlament da la baselgia sa numna ‹sinoda› e betg pli ‹radunanza da delegad(a)s› sco anc tar la Federaziun da las baselgias. Tenor il dretg da las uniuns è la BERS identica cun l'anteriura Federaziun.

 Istorgia 
La Federaziun da las baselgias evangelicas è vegnida fundada l'onn 1920. Organisaziuns predecessuras eran la evangelische Tagsatzung (dieta evangelica) e la Schweizerische reformierte Kirchenkonferenz (conferenza ecclesiastica refurmada svizra), naschida l'onn 1858.

L'onn 1946 ha la Fundaziun fundà l'Agid da las Baselgias Evangelicas Svizras e l'onn 1963 l'ovra d'agid Paun per frars che dapi l'onn 1990 sa numna Paun per tuts. L'onn 1970 è naschì l'Institut social-etic che l'onn 2004 ha midà ses num en Institut per teologia ed etica.

Il 2018 ha la Federaziun da las baselgias evangelicas da la Svizra decidì da sa reorganisar per entschatta 2020 sco Baselgia evangelica refurmada da la Svizra (BERS) e d'adoptar ina constituziun correspundenta.

L'august 2019 ha la Federaziun da las baselgias evangelicas da la Svizra express ses sustegn per lètgs da pèrs omosexuals ed ha intimà sias baselgias-commembras da metter quai en la pratica.

 Colliaziuns 
 Pagina-web da la Baselgia evangelica refurmada da la Svizra

 Annotaziuns 
Referenzas

Notas-pe

Categoria:Baselgia refurmada en Svizra